இயற்கை மருந்து

இயற்கை மருந்து சத்தி சக்திதாசன் வெண்ணிலவே கொஞ்சம் நில் ! வேதனையால் வெந்த என் நெஞ்சத்தை உறங்க வைக்கும் ! குளிர்மை எங்கிருந்து பெற்றாய் சொல் ! தென்றலோடு உறவாடும் மல்லிகையே ! ! தூங்க மறுத்து சோகத்தில் தள்ளாடும் என்னிதயத்தை ஓர் நொடியில் ! மகிழ்விக்கும் சுகந்தத்தை யார் கொடுத்தார் ! நீலவானில் பவனி வரும் வெண்மேகங்களே ! ! காலகாலமாய் மாறாத காயத்தின் வடுக்களை கணத்தினிலே ஆற வைக்கும் ! தூய்மையான வெண்மையை எவ்விடத்தே பெற்றீர் ! இரவின் இருளைச் சுட்டுப் பொசுக்கும் சூரியனே ! ! உன் ஒளியைக் கொண்டு என் மன இருளை விலக்கும் ! ஆற்றல் நீ அடைந்தது எப்போ சொல் ! புவியில் பசி போக்கும் அரிசியைத் தாங்கி நிற்கும் நெற்கதிரே ! ! புண்ணான என் எண்ணங்களை ஒரு நொடியேனும் ! பூவாக்கும் அந்த பச்சை வண்ணத்தை எங்கே வாங்கினாய் ! இறைவா அடுக்கடுக்காய் நீ கொடுத்தாய் சோதனைகள் கருணையோடு ! இயற்கைதனை என்னருகில் இருத்தி உரையாடும் மனத்தை நீ எனக்கு ! ஈன்றதனால் மட்டுமே இன்றும் நான் இவ்வுலகில் தவழ்கின்றேன் ! - சத்தி சக்திதாசன்